钦定古今图书集成/明伦汇编/宫闱典/第086卷 > 安吉公主 下嫁王实
## 钦定古今图书集成/明伦汇编/宫闱典/第086卷 > 安吉公主 下嫁王实

按《南史王诞传》：“诞从子莹，莹子实，起家秘书郎，尚梁
武帝女安吉公主，袭爵建城县公，为新安太守。实从
兄来郡，就求告，实与铜钱五十万，不听于郡及道散
用，从兄密于郡市货，还都求利。及去郡数十里，实乃
知，命追之，呼从兄上岸盘头，令卒与杖，搏颊乞原，劣
得免。后为南康嗣王湘州长史、长沙郡王。三日出褉”，
实衣冠倾崎，王性方严，见之意殊恶。实称主名，谓王
曰：“萧玉志念实，殿下何见憎？”王惊赧即起，后密启之，
因此废锢。